ג'ים פרסונס

ג'יימס ג'וזף "ג'ים" פרסונס (באנגלית: James Joseph "Jim" Parsons; נולד ב-24 במרץ 1973) הוא שחקן, מדבב וקומיקאי אמריקאי, המוכר בעיקר מתפקידו כד"ר שלדון קופר מקומדיית המצבים "המפץ הגדול" (2019-2007); עבורו זכה בארבעה פרסי אמי ובפרס גלובוס הזהב לשחקן הראשי הטוב ביותר בסדרה קומית.

ביוגרפיה 
פרסונס נולד ביוסטון, טקסס. פרסונס החל לעסוק במשחק כבר בגיל צעיר. ב-1996, קיבל מלגה לבית הספר למשחק באוניברסיטת יוסטון. פרסונס בעל תואר שני במשחק מאוניברסיטת סן דייגו.

קריירה

קריירה מוקדמת 
בתחילת הקריירה שיחק במחזות באוף ברודוויי, והשתתף בסדרת פרסומות של רשת המזון המהיר Quiznos. בשנת 2004 גילם את דמותו של רוב הולברוק בסדרה "המשפט של איימי" ברשת CBS, במשך שבעה פרקים.

בשנת 2006 שיחק בדרמה הרומנטית "עד 10 פריטים" לצידו של מורגן פרימן.

פריצתו עם "המפץ הגדול" 
פרסונס העריך שהוא נבחן עבור בין 15 ל-30 פרקי פיילוט לטלוויזיה, אך ברבות מהפעמים שבהן לוהק, התוכנית לא הצליחה למצוא רשת טלוויזיה שמוכנה לרכוש אותה, עד שלוהק לסיטקום "המפץ הגדול" ברשת CBS. לאחר קריאת תסריט הפיילוט, פרסונס הרגיש שתפקידו של שלדון קופר יתאים לו מאוד. למרות שהוא לא הרגיש שום סוג של מערכת יחסים עם הדמות, הוא הוקסם ממבנה הדיאלוג, האופן שבו הכותבים "משתמשים בצורה מבריקה במילים שרובנו לא מכירים כדי ליצור את הקצב הזה, והקצב תפס אותי. זה הייתה ההזדמנות לרקוד דרך הדיאלוג הזה בהרבה מובנים."

באודישן שלו, פרסונס כל כך הרשים את יוצר הסדרה צ'אק לורי, שלורי התעקש לעשות אודישן שני כדי לראות אם פרסונס יכול לשחזר את האודישן. פרסונס לוהק לתפקיד של שלדון קופר, פיזיקאי עם אדישות חברתית שמזלזל לעיתים קרובות בחברים שלו ובמלצרית שגרה בדירה ממול. הסדרה משכה אליה מעריצים מושבעים במשך כל 12 עונותיה, עד האחרונה ב-2019.

בשנת 2014 שיחק בסרט הדרמה המקורי של ראיין מרפי לערוץ HBO; "הלב הרגיל" שעוסקת במשבר האיידס בעיר ניו יורק בשנים 1981–1984. התסריט נכתב על ידי לארי קרמר, שהתבסס על המחזה האוטוביוגרפי ברובו שפרסם בשנת 1985 באותו שם. פרסונס גילם את טומי, עמיתו לעבודה של האקטיביסט היהודי-אמריקאי - נד ויקס (מארק ראפלו) וקיבל ביקורות חיוביות על תפקידו, ואף קיבל מועמדות לפרס אמי לשחקן משנה מצטיין במיני-סדרה או סרט טלוויזיה.

בשנת 2016 שיחק בדרמה "מאחורי המספרים" לצידן של טראג'י פ. הנסון, אוקטביה ספנסר וקירסטן דנסט. בשנת 2018 העניק את קולו להקלטת ספר הילדים "יום בחייו של מרלון באנדו". בשנת 2019 שיחק בסרט "משפטו של טד בנדי" בתור לארי סימפסון, התובע במשפט נגד טד בנדי.

בשנת 2020 שיחק במיני-סדרה של נטפליקס; "הוליווד" מבית היוצר של ראיין מרפי. פרסונס גילם את סוכן השחקנים הנרי וילסון, ועבור תפקיד קיבל שבחים רבים והיה מועמד לפרס אמי ולפרס גלובוס הזהב לשחקן משנה מצטיין במיני-סדרה.

חיים אישיים 
בלילה בו זכה בפרס אמי ב-2010 ולאחר עשר שנות זוגיות, התארס עם בן זוגו טוד ספיווק. בריאיון לעיתון הניו יורק טיימס שנערך ב-2012 סיפר על יציאתו מהארון וכן על ארוסו. השניים נישאו במאי 2017, והם מתגוררים בניו יורק.

פילמוגרפיה

קולנוע

טלוויזיה

פרסים ומועמדויות

קישורים חיצוניים 

 ג'ים פרסונס באתר CBS 
 קרן בר לב, מי אתה זוכה פרס אמי ג'ים פרסונס, באתר mako, 9 במאי 2010

הערות שוליים 

שחקני קולנוע וטלוויזיה אמריקאים
שחקני תיאטרון אמריקאים
מדבבים אמריקאים
מפיקי טלוויזיה אמריקאים
קומיקאים אמריקאים
שחקנים הומוסקסואלים
שחקנים להט"בים אמריקאים
להט"בים אמריקאים
אישים שהונצחו בשדרת הכוכבים של הוליווד: טלוויזיה
זוכי אמי בפריים טיים: שחקן ראשי בקומדיה
זוכי פרס גלובוס הזהב: טלוויזיה: שחקן בתוכנית מוזיקלית או קומית
זוכי פרס בחירת הנוער
בוגרי אוניברסיטת יוסטון
בוגרי אוניברסיטת קליפורניה בסן דייגו
אמריקאים שנולדו ב-1973